Title: พระราชกฤษฎีกากำหนดเขตที่ดิน ในท้องที่ตำบลบุ่งเลิศ ตำบลเมยวดี อำเภอเมยวดี ตำบลภูเขาทอง ตำบลกกโพธิ์ ตำบลหนองพอก ตำบลรอบเมือง ตำบลหนองขุนใหญ่ ตำบลท่าสีดา อำเภอหนองพอก และตำบลพรสวรรค์ ตำบลโพธิ์ทอง ตำบลศรีวิลัย อำเภอเสลภูมิ จังหวัดร้อยเอ็ด ให้เป็นเขตปฏิรูป

พระราชกฤษฎีกา

พระราชกฤษฎีกา
กำหนดเขตที่ดิน
ในท้องที่ตำบลบุ่งเลิศ ตำบลเมยวดี อำเภอเมยวดี
ตำบลภูเขาทอง
ตำบลกกโพธิ์ ตำบลหนองพอก ตำบลรอบเมือง ตำบลหนองขุ่นใหญ่
ตำบลท่าสีดา
อำเภอหนองพอก และตำบลพรสวรรค์ ตำบลโพธิ์ทอง
ตำบลศรีวิลัย
อำเภอเสลภูมิ จังหวัดร้อยเอ็ด
ให้เป็นเขตปฏิรูปที่ดิน
พ.ศ. ๒๕๔๒

ภูมิพลอดุลยเดช ป.ร.
ให้ไว้ ณ วันที่ ๑๙
ธันวาคม พ.ศ. ๒๕๔๒
เป็นปีที่ ๕๔
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดิน ในท้องที่ตำบลบุ่งเลิศ
ตำบลเมยวดี อำเภอเมยวดี ตำบลภูเขาทอง ตำบลกกโพธิ์ ตำบลหนองพอก ตำบลรอบเมือง
ตำบลหนองขุ่นใหญ่ ตำบลท่าสีดา อำเภอหนองพอก และตำบลพรสวรรค์ ตำบลโพธิ์ทอง
ตำบลศรีวิลัย อำเภอเสลภูมิ จังหวัดร้อยเอ็ด ให้เป็นเขตปฏิรูปที่ดิน

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดิน
ในท้องที่ตำบลบุ่งเลิศ ตำบลเมยวดี อำเภเมยวดี ตำบลภูเขาทอง ตำบลกกโพธิ์
ตำบลหนองพอก ตำบลรอบเมืองตำบลหนองขุ่นใหญ่ ตำบลท่าสีดา อำเภอหนองพอก
และตำบลพรสวรรค์ ตำบลโพธิ์ทอง ตำบลศรีวิลัย อำเภอเสลภูมิ จังหวัดร้อยเอ็ด ให้เป็นเขตปฏิรูปที่ดิน
พ.ศ. ๒๕๔๒

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

มาตรา ๓ 
ให้ที่ดินในท้องที่ตำบลบุ่งเลิศ ตำบลเมยวดี อำเภอเมยวดี ตำบลภูเขาทอง
ตำบลกกโพธิ์ ตำบลหนองพอก ตำบลรอบเมือง ตำบลหนองขุ่นใหญ่ ตำบลท่าสีดา อำเภอหนองพอก
และตำบลพรสวรรค์ ตำบลโพธิ์ทอง ตำบลศรีวิลัย อำเภอเสลภูมิ จังหวัดร้อยเอ็ด ภายในแนวเขตตามแผนที่ท้ายพระราชกฤษฎีกานี้
เป็นเขตปฏิรูปที่ดิน

มาตรา ๔ 
ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
ชวน  หลีกภัย
นายกรัฐมนตรี

[เอกสารแนบท้าย]

๑. พระราชกฤษฎีกากำหนดเขตที่ดิน ในท้องที่ตำบลบุ่งเลิศ
ตำบลเมยวดี อำเภอเมยวดี ตำบลภูเขาทอง ตำบลกกโพธิ์ ตำบลหนองพอก ตำบลรอบเมือง
ตำบลหนองขุ่นใหญ่ ตำบลท่าสีดา อำเภอหนองพอก และตำบลพรสวรรค์ ตำบลโพธิ์ทอง ตำบลศรีวิลัย
อำเภอเสลภูมิ จังหวัดร้อยเอ็ด ให้เป็นเขตปฏิรูปที่ดิน พ.ศ. ๒๕๔๒

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากในท้องที่ตำบลบุ่งเลิศตำบลเมยวดี อำเภอเมยวดี ตำบลภูเขาทอง ตำบลกกโพธิ์
ตำบลหนองพอก ตำบลรอบเมือง ตำบลหนองขุ่นใหญ่ ตำบลท่าสีดา อำเภอหนองพอก
และตำบลพรสวรรค์ ตำบลโพธิ์ทอง ตำบลศรีวิลัย อำเภอเสลภูมิ จังหวัดร้อยเอ็ด
มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน  จึงจำเป็นต้องตราพระราชกฤษฎีกานี้

วิภา/ปรับปรุง
๑๐ กุมภาพันธ์ ๒๕๕๘

[๑] ราชกิจจานุเบกษา
เล่ม ๑๑๖/ตอนที่ ๑๓๕ ก/หน้า ๖๑/๒๘ ธันวาคม ๒๕๔๒